ખુંખાર દિપડાની જેમ તેની આંખો ચમકી રહી હતી અને અવાજમાં પહાડની ચટ્ટાન જેવી દૃઢતા હતી, પણ આવું જોવું, સાંભળવું, સહેવું ફૌજીઓ માટે સદંતર અશક્ય હતું. રૂંગડાએ લગામ પકડી એથી એ અસવાર ભયંકર છંછેડાયો અને તેના પેટમાં લાત મારવા પગ ઊગામ્યો એ સાથે જ, આવું થશે તેની આગોતરી સમજથી તૈયાર રહેલાં રૂંગડાએ બીજા હાથે પીંડીમાંથી તેનો પગ પકડીને પોતાનો હાથ એવો તાકાતભેર ઉછાળ્યો કે હટ્ટોકટ્ટો અસવાર ઘોડા પરથી બીજી તરફ ઉછળી પડ્યો.